Illum jittellgħu l-poloz tal-UCL u tal-UEL Il-poloz tal-kwarti-finali, tas-semi-fnali u tal-finali tal-UEFA Champions League u tal-UEFA Europa League 2019-20 se jsiru llum fil-kwartieri tal-UEFA f'Nyon, l-Isvizzera f'12.00 pm u fis-1.00 pm rispettivament. It-timijiet involuti fiċ-Champions League li erbgħa minnhom diġá jinsabu fl-aħħar tmienja, huma dawn: Atalanta (Italja), Atletico Madrid (Spanja), RB Leipzig (Ġermanja) u Paris St-Germain (Franza). Fl-erba' logħbiet l-oħra għad trid tintlagħab it-tieni leg li jidhru hawn taħt bil-riżultat tal-ewwel leg: Bayern Munich (Ġermanja) v Chelsea (Ingilterra) 3-0. Barcelona (Spanja) v Napoli (Italja) 1-1. Il-polza tal-finali se tiddetermina min se jkun 'home' għal raġunijiet amministrattivi. Minħabba l-pandemija tal-coronavirus mill-kwarti-finali 'il quddiem l-logħob se jintlagħab fil-Portugall fuq logħba waħda fl-istadiums ta' Benfica u Sporting Lisbon. It-timijiet involuti jinkludu r-rebbieħa tal-Aħħar 16 li s'issa ħadd għadu ma għadda minnhom. Il-logħbiet li tagħhom intlagħbet l-ewwel leg bir-riżultat tagħhom, huma: Wolves (Ingilterra) v Olympiakos (Greċja) 1-1. Leverkusen (Ġermanja) v Rangers (Skozja) 3-1. Shakhtar Donetsk (Ukrajna) v Wolfsburg (Ġermanja) 2-1. Basel (Svizzera) v Eintracht Frankfurt (Ġermanja) 3-0. *Inter (Italja) v Getafe (Spanja). *Se jintlagħġbu fuq logħba waħda. Mill-kwarti-finali 'l quddiem il-logħob se jsir f'dawn l-erba' stadiums fil-Ġermanja: Cologne, Duisburg, Dusseldorf u Gelsenkirchen.